作者:賈仲明
標題:鐵柺李度金童玉女・么篇
內容:他笑呵似秋蓮恰半吐，他悲呵似梨花春帶雨。行呵似新雁雲邊落，話呵似雛鶯枝上語，醉呵似晚風前垂柳翠扶疏，浴呵似海棠擎露。立呵渲丹青仕女圖，坐呵觀世音自在居，睡呵羊脂般臥著美玉。吹呵韻清音射碧虛，彈呵拂冰絃斷復續，歌呵白苧宛意有餘，舞呵彩雲旋掌上珠。